ჯვარმოცუნაფა

ჯვარმოცუნაფა — ღურათ საჯებაშ უჯვეშაში მეთოდი, ნამუშ ბორჯისჷთ დასაჯაფალს გეთმიოკირანა ვარდა ლისმარით გეთმიოჭკადანა ჯაშ განიერი ჯვარს დო გეთმიტენა თის მუკობუნაფილს ღურაშახ. თე მეთოდი რომიშ იმპერიას ღურათ საჯებაშ ძალამ გოფაჩილი დო გიშაკერძაფილი არდებელი ფორმა რდჷ, მარა მოგე მეთოდეფი შხვა უჯვეშაშ კულტურეფს ხოლო არსებენდჷ. ჯვარმოცუნაფას გიშაკერძაფილი შანულობა უღუ ქირსიანობაშო, ნამუშ მეჯინათ, იოსე ქირსე ჯვარმოცუნაფილქ იჸუ, მარა უკული გენათ. თეშ გეშა ჯვარი ვარდა ჯვარმოცუნაფაქ ქირისანობაშ უთარაში სიმბოლოთ გჷნირთჷ.

ჯვარმოცუნაფას რომაალეფი საჯიშ მეთოდო 313 წანაშა გჷმირინუანდეს, მუჟამსჷთ ქირსიანობაქ დომინირაფილ სარწუმობათ გჷნირთჷ რომს, მარა საჯიშ თე ფორმა უკული ხოლო გჷმირინუაფუდჷ შხვადოშხვა აბანს. ქირსიანულ ჯვარს მიარე ვარიაცია უღუ. უმენტაშ ნინას ზიტყვა „ჯვარი“ (ინგლ. Cross; რუს. Крест; პოლ. Krzyż; გერმ. Kreuz) ლათინური „crux“-შე წჷმორთჷ, ნამუთ "ჯა"-ს შანენს. თაშნეშე არსებენს კილოთა „cruciare“, ნამუთ ითანგუდჷ, მუჭოთ „წამება“.

 რესურსეფი ინტერნეტის 

 "Forensic and Clinical Knowledge of the Practice of Crucifixion" by Frederick Zugibe 
 Jesus's death on the cross, from a medical perspective 
 "Crucifixion in antiquity - The Anthropological evidence" 

 სქოლიო 

კატეგორია:ღურათ საჯებაშ მეთოდეფი
კატეგორია:წამება